Maskorama

Maskorama er den norske versjonen av det internasjonale TV-konseptet , som bygger på det koreanske underholdningsprogrammet   (koreansk: 미스터리 음악쇼 복면가왕; Miseuteori Eumaksyo Bongmyeon-gawang). Fjernsynsshowet sendes på NRK på lørdager, og programleder er Silje Nordnes. Kostymene er designet av stylisten Kjell Nordström.

Programmet ble kåret til beste underholdningsprogram under Gullruten 2021, og har i tillegg vunnet Gullrutens fagpris to ganger.

Konsept 
Programideen går ut på at et «detektivpanel», bestående av kjendiser, sammen med publikum skal gjette hvilke kjendiser som har ikledd seg spektakulære kostymer og masker og framfører et musikalsk nummer av høy kvalitet. Deltagerne har fordreid stemme i alle sammenhenger, bortsett fra når de synger live. Etter at alle opptredener er blitt gjennomført, skal publikum stemme på sine favoritter, og den som får færrest stemmer er ute av konkurransen og må «ta av seg masken og få sin identitet avslørt».

Detektivpanel og programleder 
«Detektivpanelet» bestod i sesong 1–3 av stylisten Jan Thomas, artisten Marion Ravn, og programleder og komiker Nicolay Ramm. I tillegg var det en fjerde gjestedetektiv i sesong 3. I sesong 4 overtok skuespiller og komiker Robert Stoltenberg og radioprogramleder Tete Lidbom rollene som «detektiver» for Thomas og Ramm. Silje Nordnes er programleder for Maskorama.

Sesongoversikt

Podkast 
1. oktober 2021 ble det annonsert at NRK skulle slippe en podkast om Maskorama. Programleder for podkasten er Sarah Natasha Melbye. Totalt har det blitt sluppet 28 episoder av podkasten (14 fra sesong 2 og 14 fra sesong 3). Episodene blir sluppet i appen NRK Radio hver torsdag og søndag. Podkasten hadde premiere 21. oktober 2021.

Priser og nominasjoner

Norske deltakere i utlandet 
Morten Harket deltok i den engelske versjonen i 2021, og Marcus og Martinus vant den svenske utgaven i 2022.

Referanser

Eksterne lenker 
 

TV-produksjoner på NRK
Norske TV-serier fra 2020-årene
Gullruten for beste TV-program‎
TV-program med vinnere av Gullrutens fagpris